নারী স্বাস্থ্য নিয়ে গঠিত এফপিএমআরএসএসবি সংগঠনের যাত্রা শুরু
নারী স্বাস্থ্যের জন্য গঠিত ‘ফিমেল পেলভিক মেডিসিন অ্যান্ড রিকনস্ট্রাকটিভ সার্জারি সোসাইটি অব বাংলাদেশ’ (এফপিএমআরএসএসবি) সংগঠনের যাত্রা শুরু। গতকাল শুক্রবার ঢাকায় এক অনুষ্ঠানে মাধ্যমে এই সংগঠনের যাত্রা শুরু হয়। 







অনুষ্ঠানে দেশের শীর্ষ স্থানীয় স্ত্রীরোগ ও প্রসূতিবিদ্যা বিশেষজ্ঞরা বলছেন, দেশে প্রসবসেবা ব্যবস্থাপনা ঠিকভাবে হচ্ছে না। অস্ত্রোপচারজনিত ফিস্টুলা উদ্বেগজনকভাবে বেড়ে গেছে। ৫০ শতাংশ ফিস্টুলার কারণ অদক্ষ হাতে অস্ত্রোপচার। পরিস্থিতি পাল্টাতে পেশাজীবীদের দক্ষতার পাশাপাশি নৈতিকতার ওপর জোর দিতে হবে।




নতুন এই সংগঠনটি অনুষ্ঠানের আয়োজন করেছিল। দেশের শীর্ষস্থানীয় স্ত্রীরোগ বিশেষজ্ঞ ছাড়াও বেশ কয়েকজন বিদেশি বিশেষজ্ঞ অনুষ্ঠানে উপস্থিত ছিলেন। তাঁরা অনুষ্ঠানে বক্তব্যও দেন।
অনুষ্ঠানে প্রধান অতিথি ছিলেন তিনজন-অধ্যাপক টি এ চৌধুরী, জাতীয় অধ্যাপক শায়লা খাতুন ও অধ্যাপক বায়েস ভূঁইয়া।
টি এ চৌধুরী বলেন, প্রসবকালে ভুল ব্যবস্থাপনা হচ্ছে। শ্রোণী গঠন-সংক্রান্ত ধারণা স্পষ্ট না থাকার কারণে অস্ত্রোপচারে সময় ভুল হচ্ছে। যদি জ্ঞান ও দক্ষতা না থাকে, তাহলে অস্ত্রোপচার করা উচিত নয়। চিকিৎসা-নৈতিকতায় স্পষ্ট বলা আছে, রোগীর কোনো ক্ষতি কোরো না।
নির্ধারিত বক্তব্যে অধ্যাপক বায়েস ভূঁইয়া বলেন, ফিমেল পেলভিক মেডিসিন অ্যান্ড রিকনস্ট্রাকটিভ সার্জারি’ বৈশ্বিকভাবে স্বীকৃত স্ত্রীরোগ ও প্রসূতিবিদ্যার বিশেষায়িত উপশাখা।
জাতীয় অধ্যাপক শায়লা খাতুন তার বক্তব্যে কীভাবে ক্ষতিগ্রস্ত শ্রোণির চিকিৎসা হয়, তা ব্যাখ্যা করেন। অনুষ্ঠানটির সায়েন্টিফিক পার্টনার ছিল ইউনিহেলথ্ ফার্মা এবং ইনসেপ্টা ফার্মাসিউটিক্যালস লিমিটেড।

নারী স্বাস্থ্যের জন্য গঠিত ‘ফিমেল পেলভিক মেডিসিন অ্যান্ড রিকনস্ট্রাকটিভ সার্জারি সোসাইটি অব বাংলাদেশ’ (এফপিএমআরএসএসবি) সংগঠনের যাত্রা শুরু। গতকাল শুক্রবার ঢাকায় এক অনুষ্ঠানে মাধ্যমে এই সংগঠনের যাত্রা শুরু হয়।